Rikunarita-ORG/Wikinium huggingface dataset:
# Car Yuan od Lianga

| **Liang Yuandi** (梁元帝)
 |
| --- |
| Porodično ime: | Xiao (蕭, xiāo)
 |
| Osobno ime: | Yi (繹, yì)
 |
| Hramsko ime: | Shizu (世祖, shì zǔ)
 |
| Posthumno ime: (dugo) | Xiaoyuan (孝元, xiào yuán) doslovno: "sinovljevski i istaknut"
 |
| Posthumno ime: (kratko) | Yuan (元, yuán) "istaknut"
 |

**Car Yuan od Lianga** (kineski: 梁元帝; pinyin: *Liáng Yuándì*) (508–555), osobno ime **Xiao Yi** (蕭繹), kurtoazno ime **Shicheng** (世誠), nadimak **Qifu** (七符), je bio car iz kineske dinastije Liang. Bio je sedmi po redu sin osnivača dinastije cara Wua. U mladosti je oslijepio na jedno oko, zbog čega mu se njegova supruga princeza Xu Zhaopei, rugala tako što bi ga u krevetu čekala sa samo pola našminkanog lica. Historijski ga izvori ga, pak, opisuju kao sposobnog za administrativne poslove i velikog ljubitelja književnosti; tokom života je tako uspio sakupiti biblioteku od čak 140.000 naslova. U vojnim i diplomatskim poslovima, pak, nije imao telenta, što je došlo do izražaja tokom krize koju je izazvala pobuna generala Hou Jinga 549. Nakon što su njegov otac i stariji brat - Jianwen - zarobljeni i uzeti za taoce, Xiao Yi je postao *de facto* vođa dinastije Liang. Na tom se mjestu više posvetio eliminaciji potencijalnih suparnika za prijestolje nego borbi protiv pobunjenika, pa je Hou poražen tek 552. godine nakon čega se Xioa Yi proglasio carem. Dvije godine kasnije se uspio sukobiti sa svojim dotadašnjim saveznicima - državom Zapadni Wei, čijeg je vrhovnog komandanta Yuwen Taija uvrijedio. Trupe Zapadnog Weija su podrle na područje dinastije Liang i zauzele carsku prijestolnicu Jiangling (江陵, današnji Jingzhou u Hubeiju). Yuan je zarobljen, ali je prije toga svoju znamenitu biblioteku, ne želeći da ona padne u ruke neprijatelju, dao zapaliti zbog čega su zauvijek nestali brojni neprocjenjivi tekstovi kineske književnosti, a što se smatra jednom od najvećih katastrofa kineske historije. Yuan je nakon zarobljavanja pogubljen, a država Zapadni Wei je kao novog cara imenovala Xiao Chaa (car Xuan).

| Kraljevske titule
 |
| --- |
| Prethodi: **Xiao Ji (Princ od Wulinga)** | **car dinastije Liang (Zapadna)** 552–554
 | Slijedi: **Car Xuan od Zapadnog Lianga** |
| Prethodi: **Xiao Dong (princ od Yuzhanga)** | **car Kine (zapadni Hubei)** 552–554
 |
| **car Kine (Južna)** 552–554
 | Slijedi: **Xiao Yuanming (Markiz od Zhenyanga)** |
| **car dinastije Liang (Istočna/Centralna/Južna)** 552–554
 |
| Prethodi: **Hou Jing od Hana** | **car Kine (Jugoistočna)** 552–554
 |
# Car Shun od Hana

| **Han Shundi** (漢順帝)
 |
| --- |
| Porodično ime: | Liu (劉; liú)
 |
| Osobno ime: | Bao (保, bǎo)
 |
| Hramsko ime: | Jingzong (敬宗, jìng zōng)
 |
| Posthumno ime: (full) | Xiaoshun (孝順, xiào shùn) literary meaning: "sinovski i smireni"
 |
| Posthumno ime: (short) | Shun (順, shùn) "serene"
 |

**Car Shun od Hana**, trad. kin. **漢順帝;**, poj. kimn. **漢顺帝**, py. **hàn shùn dì**, wg. **Han Shun-ti**, (115-144) bio je kineski car iz dinastije Han i sedmi vladar u periodu Istočnog Hana, koji je vladao od 125. do 144.

Shun je bio sin cara Ana, ali ga je nakon očeve smrti carica majka Yan natjerala da se odrekne prijestolja u korist markiza od Beixianga. Nekoliko mjeseci kasnije, grupa dvorskih eunuha na čelu sa Sun Chengom je izvršila dvorski prevrat i svrgnula markiza, postavivši Shuna za cara. Iako je narod imao velika očekivanja od novog cara, koji nije dijelio njegovu nasilnu narav, pokazalo se da Shun, iako miran i dobronamjeran, ne posjeduje neke vladarske sposobnosti, te je državom stvarno upravljao klan na čelu s njegovim tastom Lian Shangom, te Lian Shangovim sinom Liang Jijem, a čime se nastavilo postepeno propadanje dinastije.

## Reference

|  |
| --- |
| Car Shun od Hana**Kuća LiuRođen/a:** 115  **Umro/la:** 144 |
| Kraljevske titule
 |
| Prethodi: **Markiz od Beixianga** | **Car Kine** 125 – 144
 | Slijedi: **Car Chong od Hana** |
# Car Zhang od Hana

**Car Zhang od Hana**, kin. **漢章帝**, py. **hàn zhāng dì**, wg. **Han Chang-ti**, (57-88) bio je kineski car iz dinastije Han koji je vladao od 75. do 88. Bio je treći po redu car Istočne dinastije Han.

Kineski izvori ga opisuju kao vrijednog i promišljenog vladara. Za vrijeme vladavine je smanjivao poreze i brinuo o svim vrstama državnih poslova. Zhang je također smanjio troškove državne uprave te promovirao konfucijanstvo. Zbog toga su kineska država i društvo zabilježili period prosperiteta i procvata kulture. Zajedno sa ocem carem Mingom su ga kasnije generacije hvalile i njihovu vladavinu smatrale zlatnim dobom Istočnog Hana, a u kineski jezik ušla fraza Vladavina Minga i Zhanga.

Za vrijeme njegove vladavine kineske trupe pod generalom Ban Chaom su prodrle daleko na zapad nastojeći goniti pobunjene Xiongnue koji su uznemiravali trgovačke rute danas poznate kao Put svile.

Nakon cara Zhanga će Istočna dinastija Han biti pogođena stalnom borbom suprotstavljenih dvorskih frakcija i eunuha koji su se borili za vlast, zbog čega će Zhangov period biti slavljen kao "dobra vremena".

## Nazivi era

* *Jianchu* (建初 py. jìan chū) 76-84
* *Yuanhe* (元和 py. yúan hé) 84-87
* *Zhanghe* (章和 py. zhāng hé) 87-88

|  |
| --- |
| Car Zhang od Hana**Kuća LiuRođen/a:** 57  **Umro/la:** 88 |
| Kraljevske titule
 |
| Prethodi: **Car Ming od Hana** | **Car Kine** 75 – 88
 | Slijedi: **Car He od Hana** |
# Car He od Hana

| **Han Hedi** (漢和帝)
 |
| --- |
| Porodično ime: | Liu (劉; liú)
 |
| Oosbno ime: | Zhao (肇, zhào)
 |
| Hramsko ime: | Muzong (穆宗, mù zōng)
 |
| Posthumno ime: (full) | Xiaohe (孝和, xiào hé) doslopvno: "sinovski i umjeren"
 |
| Posthumno ime: (short) | He (和, hé) "umjeren"
 |

**Emperor He of Han**, kin. **漢和帝**, py. **hàn hé dì**, wg. **Han Ho-ti**, (79 - 13. februar 105) bio je kineski car iz dinastije Han koji je vladao od 88. do 105. Bio je 4. po redu car Istočne dinastije Han.

Car He je bio sin cara Zhanga. Na prijestolje je došao u dobi od 9 godina i vladao sljedećih 17 godina. Kineski historičari tradicionalnbo smatraju kako je upravo za vrijeme cara Hea započelo dugotrajno slabljenje Istočne dinastije Han, karakteristočno po napetostma i sukobima između supružničkih klanova i eunuha. Ono je u slučaju Hea započelo kada je carica majka Dou (Heova pomajka) članove vlastite porodice imenovala važnim državnim službenicima. Njena je porodica bila korumpirana i nije trpjela kritike. Godine 92. je car He taj režim prekinuo uklonivši braću carice majke uz pomoć eunuha Zheng Zhonga (鄭眾) i svog brata Liu Qinga (劉慶), princa od Qinghea. To je, međutim, stvorilo presedan na temelju koga su se eunusi počeli baviti vrhunskim državnim poslovima, odnosno stvorilo trendove koji će sljedećeg vijeka dovesti do pada dinastije Han. Njegova vladavina je također zabilježila eskalaciju pobune Qianga, izazvane korumpiranim i tiranskim Han službenicima i započete za vladavine cara Zhanga, a koja će kineskim carevima stvarati probleme sve do vladavine cara Linga.

Car He je, pak, u tradicionalnim kineskim historijama, opisan kao uglavnom ljubazan i dobronamjeran čovjek kome je, međutim, nedostajalo političkog i državničkog umijeća njegovog oca i djeda cara Minga, odnosno koji nije znao dobro procjenjivati karaktere. Usprkos početka negativnih trendova, vladavina cara Hea je poznata i po naučnom progresu, a što se prvenstveno odnosi na pronalazak papira od strane enunuha Cai Luna godine 105.

Sa carem Heom je započeo još jedan trend vezan uz dinastiju Han - nedostatak muških nasljednika. Car He je najveći broj svojih sinova izgubio za života, a nadživjela su ga samo dvojica, ali ne zadugo. To je bitno doprinijelo nestabilnosti dinastije.

## Reference

|  |
| --- |
| Car He od Hana**Kuća LiuRođen/a:** 79  **Umro/la:** 105 |
| Kraljevske titule
 |
| Prethodi: **Car Zhang od Hana** | **Car Kine** 88 – 105
 | Slijedi: **Car Shang od Hana** |
# 113.

|  |  |
| --- | --- |
| Milenijum:
 | 1. milenijum
 |
| Vjekovi:
 | 1. vijek – **2. vijek** – 3. vijek
 |
| Decenija:
 |  80-e  90-e  100-e  – 110-e –  120-e  130-e  140-e  |
| Godine:
 | 110 111 112 – **113** – 114 115 116
 |

Trajanov stup

113.. po kalendarima
| Gregorijanski
 | 113.. (CXIII) |
| Ab urbe condita
 | 866.
 |
| Islamski
 | 525 BH – 524 BH.
 |
| Iranski
 | 509 BP – 508 BP.
 |
| Hebrejski
 | 3873–3874.
 |
| Bizantski
 | 5621–5622.
 |
| Koptski
 | -171–-170.
 |
| Hindu kalendari
 |
| • *Vikram Samvat* | 168–169.
 |
| • *Shaka Samvat* | 35–36.
 |
| • *Kali Yuga* | 3214–3215.
 |
| Kineski
 |
| • Kontinualno
 | 2749–2750.
 |
| • 60 godina
 | Yin Voda Vo(l) (od kineske Ng.) |
| Holocenski kalendar
 | 10113.
 |
| p • r • u |
| Podrobnije: Kalendarska era |

Godina **113.** (**CXIII**) bila je redovna godina koja počinje u subotu u julijanskom kalendaru. U svoje vrijeme je bila poznata kao **Godina konzulstva Celza i Krispina** (ili, rjeđe, **godina 866. *Ab urbe condita). Oznaka 113. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina.

## Događaji

* Posljednja (7.) godina *Yongchu* ere kineske Istočne dinastije Han.
* Rimski car Trajan podiže znameniti Trajanov stup kraj Koloseuma u Rimu kako bi obilježio veliku pobjedu nad Dačanima u Drugom dačkom ratu.
* U Rimu podignuta i posvećena Basilica Ulpia.
* Partski kralj Osroj I napada i osvaja Armeniju gdje svog rođaka postavlja za marionetskog vladara. Time je prekršen 50-godišnji mirovni sporazum sa Rimskim Carstvom, a na što Trajan reagira pokretanjem velikog vojnog pohoda.
* Trajan isplovljava iz Italije i dolazi u Atenu gdje ga partski diplomati dočekuju sa maslinovim grančicama kao simbolom mira. Trajan odbacuje njihove prijedloge za diplomatsko rješenje te sa vojskom kreće na istok.
* Trajan odlučuje Armeniju anektirati te je proglašava rimskom provincijom.
* Štovanje "Pattini dheivama" ustanovljeno u hramu Kannagi u južnoj Indiji od strane čeranskog cara Cenkuttuvana; ceremoniji prisustvujje GajaBahu, kralj Centralne SriLanke (Mahavamso).

## Rođenja

* Adrijan iz Tira, sofistički filozof (približni datum) (u. 193)

## Smrti

* Plinije Mlađi, rimski pravnik i naučnik (približni datum)
# Zhuge Liangove Sjeverne ekspedicije

| Sjeverne ekspedicije
 |
| --- |
| Segment ratova Tri kraljevstva
 |
|

|  |  |
| --- | --- |
| Datum
 | proljeće 228 - august 234.
 |
| Lokacija
 | provincije Gansu i Shaanxi u Kini |

 |
| Sukobljene strane
 |
| Cao Wei
 | Shu Han Qiang
 |
| Komandanti i vođe
 |
| Cao Zhen Sima Yi
 | Zhuge Liang
 |

**Zhuge Liangove Sjeverne ekspedicije** (諸葛亮北伐) je naziv za pet vojnih pohoda koje je kineska država Shu Han, jedno od Tri kraljevstva od 228. do 234. vodila protiv suparničke sjeverne države Cao Wei. Ime su dobile po Zhuge Liangu, regentu države Shu Han i proslavljenom vojskovođi koji je njima nastojao ostvariti vlastiti Longzhong plan iz 207. te pokoriti sjevernu Kinu kako bi obnovio vlast dinastije Han čije je legitimne predstavnike vidio u vladarima države Shu Han. Ostvarenje tih planova je bilo otežano zbog slabih komunikacija i nepristupačnog terena, ali najviše zbog toga što je Shu Han na jugozapadu po ljudima i resursima bilo najslabije od Tri kraljevstva i što se istočna država Wu pokazala nepouzdanim i slabim saveznikom. Iako je Zhuge Liang tokom svih pet pohoda pokazao zavidne vojničke vještine te nanosio teške udarce brojčano nadmoćnijim snagama Weija, zbog logističkih problema su ti pohodi završili neuspjehom, uključujući i posljednji tokom koga je Zhuge Liang umro. Njihov kraj je označio početak perioda relativnog mira u državama Shu i Wei koje sljedećih nekoliko decenija više okrenule unutrašnjim reformama i razvoju nego sukobima.

## Povezano

* Zhuge Liangova Južna ekspedicija
# Bitka kod Xiaotinga

| Bitka kod Xiaotinga
 |
| --- |
| Segment ratova Tri kraljevstva
 |
|

|  |  |
| --- | --- |
| Datum
 | jul 221 – jul 222
 |
| Lokacija
 | Yiling, Hubei |
| Ishod
 | odlučujuća pobjeda Wua
 |

 |
| Sukobljene strane
 |
| Lu Xun
 | Liu Bei, Sha Moke
 |
| Snage
 |
| 50.000-60.000
 | ~100.000-120.000
 |
| Žrtve i gubici
 |
| nepoznati
 | 80.000
 |

**Bitka kod Xiaotinga** (猇亭之戰), također poznata kao **Bitka kod Yilinga** (夷陵之戰), je znamenita bitka koja se odigrala godine 222. u Kini u doba Tri kraljevstva između snaga države Shu Han na jednoj, i snaga države Istočni Wu na drugoj strani. Predstavljala je kulminaciju pohoda koji je pokrenuo Liu Bei, car države Shu Han, u namjeri da povrati provinciju Jing, izgubljenu tri godine ranije u napadu države Wu te se osveti caru Wua Sun Quanu, tadašnjem savezniku koji je bio prešao na stranu Liu Beijevih neprijatelja iz države Cao Wei. Snage Shu Hana su imale značajnu brojčanu prednost, ali je Liu Beijevo nestrpljenje, logistički problemi te ispravna strategija države Wu dovela do katastrofalnog poraza, nakon koga je Liu Bei umro.

## Izvori

## Izvori

* Zapisi Tri kraljevstva
* Zizhi Tongjian
* Romansa Tri kraljevstva
# Sun Hao

*Ovo je kinesko ime; porodično ime je* Sun*.*
**Sun Hao** (242–284), stilsko ime **Yuanzong** (元宗), prvotnim imenom **Sun Pengzu** (孫彭祖) sa stilskim imenom **Yuanzong** (元宗), bio je četvrti i posljednji car kineske države Istočni Wu, jednog od Tri kraljevstva. Bio je unuk osnivača države Sun Quana, odnosno sin bivšeg krunskog princa Sun Hea. Na prijestolje je došao godine 264. nakon smrti svog strica Sun Xiua (cara Jinga), a glavni razlog je bilo nastojanje da carsko prijestolje zauzme punoljetna i koliko-toliko zrela osoba nakon nedavne propasti savezničke države Shu Han. Sun Hao se, međutim, pokazao nesretnim izborom za cara, jer je bio previše rastrošan, okrutan i nesposoban rješavati sve veće ekonomske probleme. Pod njime je Wu toliko oslabio da je godine 279. sjeverna dinastija Jin pokrenula osvajački pohod tokom koga je Wu pokoren. Zarobljeni Sun Hao je doveden na sjever, gdje je nekoliko godina proveo pod formalnom titulom **Markiz od Guiminga** (歸命侯).

## Povezano

* Popis ličnosti Tri kraljevstva
* Popis kineskih monarha

|  |
| --- |
| Car Yuanzong od Istočnog Wua**Kuća SunRođen/a:** 242  **Umro/la:** 284 |
| Kraljevske titule
 |
| Prethodi: **Sun Xiu** | **Car Istočnog Wua** 264–280
 | **ukinuta** |
| Pretendirane titule
 |
| Prethodi: **Sun Xiu** | **— TITULARNI —Car Kine 264–280 Razlog za neuspjeh sukcesije: Osvajanje Wua od Jina | Slijedi: **Sima Yan** |
# Ma Chao

*Ovo je kinesko ime; porodično ime je* Ma*.*
**Ma Chao** (176 – 222) bio je kineski vojskovođa iz doba kraja dinastije Han i početka Tri kraljevstva. Bio je najstariji sin gospodara rata Ma Tenga. Kada je Ma Teng otišao u Luoyang služiti sjevernjačkog gospodara rata Cao Caoa, u svojoj matičnoj provinciji Liang je ostavio Ma Chaoa da pazi na svog pobratima i povremenog suparnika Han Suija. Ma Chao i Han Sui su se, pak, godine 211. dogovorili kako će dići ustanak protiv Cao Coa. Zbog toga je Ma Teng pogubljen zajedno s najvećim dijelom Ma Chaove porodice. Ma Chao i Han Sui su poslije poraženi u bitci kod prijevoja Tong. Ma Chao je poslije toga pronašao utočište kod gospodara Zhang Lua, a na kraju i kod Liu Beija, gdje se kasnije iskazao kao jedan od Pet generala tigrova države Shu Han.

## Vanjske veze

* KongMing Archives' San Guo Zhi Translation of Ma Chao's biography
* Romance of the Three Kingdoms Ma Chao Biography Arhivirano 2008-07-05 na Wayback Machine-u
# Liang Xing

| Liang Xing
 |
| --- |
| Tradicionalni kineski
 |  梁興  |
| Pojednostavljeni kineski
 |  梁兴  |
|

| Transliteracije
 |
| --- |

 |

*Ovo je kinesko ime; porodično ime je* Liang*.*
**Liang Xing** (? -212) bio je kineski vojskovođa iz doba kraja dinastije Han. Bio je smješten u provinciju Liang i služio gospodaru rata Cao Caou. Međutim, kada je Ma Chao digao ustanak protiv Cao Caoa, Liang Xiang mu se pridružio. Poslije Ma Chaovog poraza u bitci kod prijevoja Tong, Ma Chao je otišao u kapetaniju Zuopingyi (左馮翊) gdje se bavio banditskom aktivnošću. Tamošnji administrator Zheng Hun (鄭渾) je koristio razne psihološke trikove kako bi međusobno posvađao bandite, što mu je dalo vremena do dolaska Cao Caovih generala Xiahou Yuana i Xu Huanga koji su porazili Liang Xinga i odrezali mu glavu.

## Povezano

* Popis ličnosti Tri kraljevstva

## Literatura

* Chen, Shou. *Sanguo Zhi*
* de Crespigny, Rafe (1996). "To Establish Peace: being the Chronicle of the Later Han dynasty for the years 201 to 220 AD as recorded in Chapters 64 to 69 of the Zizhi tongjian of Sima Guang". Volume 2. Arhivirano 2012-03-29 na Wayback Machine-u Faculty of Asian Studies, The Australian National University, Canberra. ISBN 0-7315-2526-4.
* de Crespigny, Rafe (2007), *A biographical dictionary of Later Han to the Three Kingdoms (23–220 AD)*, Leiden, The Netherlands: Brill, ISBN 978-90-04-15605-0 .
* Luo, Guanzhong. *Romance of the Three Kingdoms*
* Sima, Guang. *Zizhi Tongjian*
# Xun Yu

*Ovo je kinesko ime; porodično ime je* Xun*.*
**Xun Yu** (163 - 212), stilsko ime **Wenruo** (文若), bo je kineski političar i državnik iz doba kraja dinastije Han, najpoznatiji kao ključni savjetnik gospodara rata Cao Caoa. Bio je rodom iz Yingchuana (današnji Xuchang u Henanu) gdje mu je otac služio kao carski guverner. Istakao se svojim sposobnostima zbog kojih mu je mentor postao carski službenik He Yong te ga doveo na dvor cara Linga u Luoyangu. Kada je godine 189. car Ling umro, a vlast preuzeo tiranski gospodar rata Dong Zhuo, Xun Yu se uplašio za svoj život i pobjegao u provinciju Ji. Tamo je ušao u službu gospodara rata Yuan Shaoa. Godine 191. je, pak, prešao u službu Cao Caoa. Tamo se istakao svojom sposobnošću i dalekovidnim savjetima, ali i talentom za izbor vrijednih i sposobnih suradnika, zbog čega ga je Cao Cao nazvao "moj Zifang", usporedivši ga sa Zhang Liangom, znamenitim savjetnikom cara Gaozua. Godine 196. je Xun Yu predložio Cao Caou da cara Xiana premjesti iz prijestolnice Luoyang u Xuchang, pod izlikom da ga se štiti. U stvari je time Cao Cao dobio izgovor da sve svoje postupke čini u ime cara. Godine 211. je, pak, Xun Yu ušao u sukob sa Caovim ministrom Dong Zhaom; razlog je bio Dong Zhaov prijedlog da se Cao Cao - koji je djelovao kao carski kancelar - proglasi vojvodom od Weija, odnosno da za sebe preuzme teritoriju. Xun Yu se tome usprotivio, držeći kako Cao Cao morati ostati formalno vjeran caru. Nedugo potom je Xun poslan u Jiao kako bi nagradio vojnike koji su se borili protiv Sun Quana. Na putu se Xun Yu razbolio i umro, a dio historičara špekulira da je njegova smrt mogla biti rezultata trovanja.

## Reference
# Carica Cao Jie

*Ovo je kinesko ime; porodično ime je* Cao*.*
**Carica Cao Jie** (曹節, ? -237), formalno **Carica Xianmu** (獻穆皇后, doslovno, "mudra i pravedna carica"), a nakon muževe abdikacije **Vojvotkinja od Shanyanga** (山陽公夫人), bila je posljednja carica kineske dinastije Han. Bila je kćer sjevernjačkog gospodara rata Cao Caoa koji je godine 196. stavio tada još mladog Xiana, posljednjeg cara dinastije, pod svoju "zaštitu". Godine 213. je Cao Cao, koji je u međuvremenu postao *de facto* vladar i sebi dao titulu "Kralja Weija", odlučio ojačati legitimitet. Cao Caou je ponudio jednu od svoje tri kćeri za suprugu; Xian je odabrao Cao Jie. Ispočetka je Cao Jie bila tek jedna od supruga, ali je otkriće zavjere koju je svojevremeno bila planirala carica Fu Shou tako razbjesnilo Cao Caoa da je naredio njeno svrgavanje i pogubljenje. Cao Jie je 215. proglašena caricom, ali je njen položaj, kao i položaj muža, bio simboličke prirode. Godine 220. je njen brat Cao Pi naredio Xianu da abdicira i tako formalno okončao dinastiju. Xian je nakon toga živio još 14 godina, a Cao Jie je umrla 237.

## Povezano

* Popis ličnosti Tri kraljevstva

## Izvori

* *Knjiga Kasnijeg Hana*, vols. 9, 10, Part 2.
* *Zizhi Tongjian*, vol. 67.

| Kineska carska porodica
 |
| --- |
| Prethodi: **Carica Fu Shou** | **Carica** 215–220
 | **Dinastija ukinuta** |
| **Carica Kine (Sjeverna/Centralna)** 215–220
 | Slijedi: **Carica Guo Nüwang od Cao Weija** |
| **Carica Kine (Jugozapadna)** 215–220
 | Slijedi: **Carica Wu od Shu Hana** |
| **Carica Kine (Jugoistočna)** 215–220
 | Slijedi: **Carica Pan od Wua** |
# Cao Mao

*Ovo je kinesko ime; porodično ime je* Cao*.*
**Cao Mao** (242-260), formalno **Vojvoda od Gaoguixianga**, bio je četvrti car kineske države Cao Wei, jednog pod Tri kraljevstva. Bio je unuk Cao Pija, osnivača države. Na prijestolje je došao 254. nakon što je regent Sima Shi svrgnuo njegovog prethodnika Cao Fanga. Kineski historijski izvori ga opisuju kao neobično inteligentnog vladara, koji je nastojao preuzeti vlast uzurpiranu od klana Sima. Godine 260. je pokušao u dvorskom puču svrgnuti regenta Sima Zhaoa. Puč nije uspio i Cao Mao je ubijen. Sima Zhao je za novog cara imenovao Cao Huana.

## Reference

* Chen Shou. *Zapisi Tri kraljevstva*, Poglavlje 4, Biografije tri mlada cara.

|  |
| --- |
| Vojvoda od Gaoguixianga**Kuća CaoRođen/a:** 242  **Umro/la:** 260 |
| Kraljevske titule
 |
| Prethodi: **Cao Fang** | **car Cao Weija** 254 – 260 *Sima Shi*  *(254 – 255)* *Sima Zhao*  *(255 – 260)* | Slijedi: **Cao Huan** |
| Pretendirane titule
 |
| Prethodi: **Cao Fang** | **— TITULARNI —car Kine 254 – 260 Razlog za neuspjeh sukcesije: Tri kraljevstva | Slijedi: **Cao Huan** |
# Li Ru

| Li Ru
 |
| --- |
| Tradicionalni kineski
 |  李儒  |
| Pojednostavljeni kineski
 |  李儒  |
|

| Transliteracije
 |
| --- |
| Mandarinski
 |
| - Hanyu Pinyin
 | Lǐ Rú
 |

 |

*Ovo je kinesko ime; porodično ime je* Li*.*
**Li Ru** (? - 192) je bio kineski velikodostojnik iz doba kraja dinastije Han, poznat kao glavni savjetnik gospodara rata i carskog kancelara Dong Zhuoa. Li Ruu se pripisuju sve najvažnije odluke za dolazak Dong Zhuoa na vlast - pridobivanje vojskovođe Lü Bua iz redova suparničkog gospodara rata Ding Yuana, smjena cara Shaoa sa carem Xianom i premještanje prijestolnice iz Luoyanga u Chang'an kada je postalo jasno da se kanclear neće moći održati pred pohodom udruženih gospodara rata 190-191. Li Ruu se također pripisuje likvidacija svrgnutog cara Shaoa, kao i carice majke He koju je bacio kroz prozor palače kada je odbila popiti otrovano vino.

Li Ru je, prema predaji, pokušao bez uspjeha spriječiti raskol između Dong Zhuoa i njegovog posinka Lü Bua, izazvan njihovim suparništvom za naklonost lijepe Diaochan. Nakon Dong Zhuovog ubistva je uhapšen i doveden Diaochaninom ocu Wang Yunu, koji ga je dao pogubiti.

## Povezano

* Popis ličnosti Tri kraljevstva
# Chunyu Qiong

**Chunyu Qiong** (? -200) bio je kineski vojskovođa iz doba kraja dinastije Han koji je služio gospodara rata Yuan Shaoa. Godine 195. je upravo zahvaljujući njegovom savjetu Yuan Shao propustio priliku da pod svoju zaštitu stavi mladog cara Xiana, a što je sljedeće godine iskoristitio Yuan Shaov suparnik Cao Cao. Kada se Yuan Shao 200. sukobio sa Cao Caom, Chunyu Qiongu je povjerena trećina Yuanove vojske, sa kojom je sudjelovao u bitci kod Bome. U odlučnoj bitci kod Guandua je držao strateški važno skladište hrane kod Wuchaoa, gdje je iznenada napadnut od Cao Caoa i poražen, pri čemu mu je u borbi odrezan nos, a on sam zarobljen. Cao Cao mu je ispočetka htio poštediti život, ali ga je savjetnik Xu Yuo uvjerio da će se Chunyu zbog odrezanog nosa htjeti osvetiti, pa je na kraju pogubljen.

## Povezano

* Popis ličnosti Tri kraljevstva

## Literatura

* Chen, Shou. *Sanguo Zhi*
* de Crespigny, Rafe. "To Establish Peace: being the Chronicle of the Later Han dynasty for the years 189 to 220 AD as recorded in Chapters 59 to 69 of the Zizhi tongjian of Sima Guang". Volume 1. Arhivirano 2006-10-04 na Wayback Machine-u Faculty of Asian Studies, The Australian National University, Canberra. 1996. ISBN 0-7315-2526-4.
* Luo, Guanzhong. *Romance of the Three Kingdoms*
* Sima, Guang. *Zizhi Tongjian*
# Xin Ping

| Xin Ping
 |
| --- |
| Tradicionalni kineski
 |  辛評  |
| Pojednostavljeni kineski
 |  辛评  |
|

| Transliteracije
 |
| --- |
| Mandarinski
 |
| - Hanyu Pinyin
 | Xīn Píng
 |

 |

*Ovo je kinesko ime; porodično ime je* Xin*.*
**Xin Ping** (? -204), stilsko ime **Zhongzhi** (仲治) je bio kineski velikodostojnik iz doba kraja dinastije Han, koji je prvo služio gospodara rata Han Fua a nakon njegove smrti Yuan Shaoa, da bi nakon Yuan Shaove smrti služio Yuanovog sina Yuan Tana. Gospodar rata Cao Cao mu je ponudio prijelaz u svoju službu, ali je Xin Ping to odbio. Njegov brat Xin Pi je, međutim, istu ponudu prihvatio te služio Cao Caoa, a kasnije i državu Cao Wei.

## Povezano

* Popis ličnosti Tri kraljevstva